Nessi wo bisch     Hüt hemmer üsi Koffer wieder packt und sind losgfahrä. Damol hemmer nöd ä Fährä gno umd vo därä Inslä z'cho, sondern sind über d'Skye-Bridge gfahrä, wo's erscht siit ca. 10 Johr git.    Gli nochher sind  mer as Eilean Donan Castle gfahrä, das isch anschiinend s'meischtfotografiert Schloss/Burg vo dä ganzä Welt. Natürli hend au mir äs paar Fotene gmacht  . Wiä au vom Urquart Castle ämene wiitere Schloss, wo aber scho meh verfallä isch. Das Schloss stoht am Loch Ness. Genau, dött wo siit ca. 75 Johr unentwegt noch em Nessi gsuecht wird. Über 1000 Lüüt behauptet, dass sie s'Nessi gseh  heget. Im Loch Ness Center hemmer gseh, dass viel vo dä Bilder gfälscht sind, aber dass s'eint oder ander scho chönnti echt si... Mit hend agschtrengt uf s'Loch usä glueget, aber s'Nessi hett sich üs au nöd wöllä zeigä     So simmer denn wiiter gfahrä und über Inverness uf Nairn gfahrä, wommer imene Pub z'Mittag gessä hend und no ä Rundi Dog gspielt hend. Und denn hemmer di  reschlichä Meilä under d'Räder gnoh und sind uf Huntly gfahrä, wommer im Huntly Castle üsi Underkunft für di nögschtä drü Nächt hend. Das Hotel isch dä Hammer! Im altä Schloss hend d'Bsitzer mit viel Liäbi ä wunderschöns Hotel gmacht. S'Essä isch super gsi und nochher a dä Bar hemmer üs nomol bimänä Dog-Spiel und ämänä Whisky chönä verwiilä.  Dä Bsitzer isch denn no zu üs anä ghogget, würkli luschtig, was dä für Gschichä verzellt hett